Queentor Abel

**Queentor Abel** (yo o tshotsweng ka Phalane a le garataro ka 1997) ke motshameki wa kirikete wa wa Kenya ebile e le mokapotene wa setlhopha sa bosethaba sa kirikete sa basadi. Abel ke motshameki wa makgonatshotlhe ka a itaya kgwele ka letsogo la moja ebile a tika kgwele ka go e tsoketsa ka letsogo la moja.

## Tiro ya mo gae

### Uganda
Fa e sale ka 2017, Abel o ntse a tshamekela setlhopha sa Pioneer mo kgaisanong ya basadi ya mo gae e e tshwarwang ke Uganda Cricket Association. Mo dingwageng tseo tsa ntlha, o ne a tlhophiwa jaaka MVP mo kgaisanong, morago ga go nosa metabogo  e le 239 le go tsaya diwikete di le supa mo metshamekong e le metlhano fela mo go e le lesome ya setlhopha sa gagwe. Mo makgaolakgannyeng a kgaisano ya ngwaga o o latelang, o ne a dira 33* mme a tsaya di wikete tse 2/30, mme setlhopha sa gagwe se ne sa fenngwa ke Olila High ka diwekete di le matlhano.

Ka Mopitlo wa 2022, Abel o ne a nna le letsatsi le lengwe le a neng a tshwaregile ka lone fa a ne a tshameka metshameko ka go latelana le Pioneer kgatlhanong le Olila kwa Entebbe. Mo motshamekong wa ntlha, o ne a nosa masome mane le bone mme a tsaya 5/17, mme mo go wa bobedi o ne a gapa diwikete tse dingwe gape tse nne. Pioneer e ne ya fenya metshameko eo yotlhe ka bobedi.

### Kenya
Magareng ga Phukwi le Lwetse 2021, Abel o ne a nna mokapotene wa setlhopha sa Nelion Knights mo Kenya Ladies' Nairobi Province Cricket Association (NPCA) League.

Go tloga ka Seetebosigo wa 2022, Kenya e ne e sena liki ya mo gae ya bomme, le fa go ne go na le dipuisano ka go tlhoma nngwe.

## Tiro ya boditshabatshaba

### 2014 '''–''' 18: Matsatsi a pele
Ka Sedimonthole wa 2014, Abel o ne a tshamekela Kenya mo ICC Africa Women's T20 Championship kwa Benoni, Gauteng, Afrika Borwa. O ne a itaya kgwele mo metshamekong e le meraro, mme ga a ka a fitlhelela dipalo tsa sebedi, mme ga a ka a tika kgwele. Ka Seetebosigo wa 2015, o ne e le karolo ya setlhopha sa ntlha sa Kenya go tsaya karolo mo kgaisanong ya Kwibuka Women's T20 kwa Kigali, Rwanda. Kenya e ne ya gapa phenyo ya yone ya ntlha mo kgaisanong ya Kwibuka mo ngwageng oo; Abel o ne a dira sentle ka 46* ka Seetebosigo a le lesome le boraro ka 2015 kgatlhanong le Rwanda. Ka Moranang wa 2016, o ne a tshameka mo kgaisanong ya ICC Women's Qualifier Africa, mme maduo a gagwe a kwa godimo e ne e le metabogo e le lesome fela kgatlhanong le Uganda, mme gape ga a ka a tika kgwele.

Abel o ne a ya go tshamekela Kenya mo kgaisanong ya gagwe ya bobedi ya Kwibuka T20 ka Seetebosigo wa 2017. Kenya e ne ya fetoga fenya gape; Abel o ne a dira maduo a mantle ka metabogo e le masome a mane le  le dikgwele di le masome mararo le botlhano le 3/8 kgatlhanong le Rwanda ka Seetebosigo a le some ka 2017. Morago ga dikgwedi di le tharo, mo kgaisanong ya makgaolakgang ya ICC Women's T20 World Cup Africa Qualifier e e neng e tshwaretswe kwa Windhoek, Namibia, Abel e ne ya nna ene a nosa dino tse di kwa godimo mo setlhopheng sa gagwe ka go dira metabogo e le masome mabedi le bone mo dikgweleng di le masome mabedi le boraro, mme a tsaya 2/14, fa Kenya e ne e fenngwa ke Uganda. Morago ga moo, mo motshamekong wa mantshano kgatlhanong le Uganda, o ne a dira dino tse di kwa godimo ka 36*, mme seo ga se a ka sa thibela Uganda go fenya ka diwikete di le tlhano, mo motshamekong o o neng o setse ka kgwele e le nngwe fela. 

Ngwaga o o latelang, 2018, Kenya e ne ya fenya kgaisano ya Kwibuka ya T20 lekgetlho la boraro, mme Abel o ne a tshameka karolo e kgolo; o ne a tsaya 2/20 mme a dira 37* kgatlhanong le Uganda U19, e ne e le motshwarelela mokapotene mo metshamekong ka bobedi ya setlhopha sa gagwe kgatlhanong le Rwanda, mme morago a tsaya 3/13 mo motshamekong wa bobedi wa setlhopha kgatlhanong le Uganda U-19.

### 2019 go fitlha gompieno: WT20I
Ka  Moranang 2019, Abel o ne a tshameka mo motshamekong wa ntlha wa Women's Twenty20 International (WT20I) kgatlhanong le Zimbabwe, mo motshamekong wa ntlha wa Victoria Tri-Series kwa Kampala, Uganda. Motshameko o ne gape e le wa ntlha wa WT20I wa Kenya. Moragonyana mo letsatsing leo, mo motshamekong wa Kenya kgatlhanong le Uganda, Abel, yo o neng a begilwe pele ga kgaisano e le mongwe wa dinaledi tsa setlhopha sa gagwe, o ne a tlhophiwa jaaka motshameki wa motshameko o o ka go tsaya 5/18, fela Uganda e ne ya fenya motshameko ka metabogo e le masome mararo le bone.

Abel o feditse metshameko ya Tri-Series ka diwike tse di gaisang palogare ya go betsa kgwele ya Kenya, le ka palogare ya boraro e e kwa godimo ya go betsa ya setlhopha le palogare. Gape e ne e le mongwe wa ba-Kenya ba le babedi fela ba ba neng ba akareditswe mo setlhopheng sa kgaisano, mme go ne go twe o tsere motshameko wa kgaisano.

Abel o ne a se karolo ya setlhopha sa Kenya sa ICC Women's Qualifier Africa e e neng e tshwaretswe kwa Harare, Zimbabwe, ka Motsheganong wa 2019. Kenya le Abel ba ne ba tshameka WT20Is ya bone e e latelang ka metseletsele ya dikgaisano tse supa kgatlhanong le Botswana kwa Gaborone, Botswana, ka Sedimonthole wa 2019. Metseletsele eo e ne e rulaganyeditswe go nna motseletsele ya ditlhopha tse tharo, mme setlhopha sa boraro se se neng se rulagantswe, Namibia, se ne sa patelesega go ikgogela morago. Kenya e ne ya fenya metseletse yeo ka bone go bongwe, mme metshameko e le mebedi e ne ya tlogelwa ka ntlha ya pula. Go tika kgwele ga ga Abel e ne e le 3/13 mo motshamekong wa bobedi, mme  maduo a gagwe a a kwa godimo e ne e le masome mabedi le boraro mo motshamekong wa borataro.

Ka ntlha ya go runya ga leroborobo la COVID-19, Kenya e ne ya se ka ya tshameka metshameko e mengwe ya WT20I go fitlha ka Seetebosigo wa 2021, fa setlhopha se ne sa gaisana mme sa fenya Kgaisano ya bone ya Kwibuka. 

Mo motshamekong wa ntlha wa Kenya mo kgaisanong eo, kgatlhanong le Botswana, Abel o ne a dira 35* go thusa setlhopha sa gagwe go dira se se neng sa tlhalosiwa ke Women's CricZone jaaka "phenyo e e botlhoko", ka diwikete di robabongwe. Moragonyana, kgatlhanong le Nigeria le Rwanda, o ne a dira 40 le 47*, ka go latelana, mme mo motshamekong wa bofelo leone o ne a tsaya 2/17. Ka ntlha ya go diragatsa moo, o ne a abelwa motshameki wa motshameko mo dikgaisanong tseo ka bobedi.

Abel ga a ka a tshameka karolo epe e kgolo mo phenyong ya setlhopha sa gagwe kgatlhanong le Rwanda mo makgaolakgannyeng, kgotsa mo phenyong ya sone kgatlhanong le Namibia mo makgaolakgannyeng. Le fa go ntse jalo, kwa bofelong o ne a tlhophiwa jaaka motshameki wa kgaisano, le jaaka leloko la setlhopha sa dikgaisano, ka palogotlhe ya gagwe ya meabogo e le lekgolo le masome a marataro le metso e metlhano, diwikete tse supa, le go kapa ga tlhano.

Ka Firikgong wa 2022, Abel o ne a tshamekela Kenya kwa Commonwealth Games Cricket Qualifier kwa Kuala Lumpur, Malaysia. Tshameko ya gagwe e e gaisang e ne e ya tla fa setlhopha sa gagwe se ne se kopana le ditlhopha tse pedi tse di eteletseng pele. Kgatlhanong le Bangladesh, o ne a tsaya 3/14, mme kgatlhanong le Sri Lanka, o ne a dira maduo a a kwa godimo mo setlhopheng sa gagwe ka go nosa dikgwele tse masome mararo le boraro mo dikgweleng tse masome matlhano le boraro. Le fa go ntse jalo, Kenya e ne ya latlhegelwa ke metshameko yotlhe ya yone mme ya feletsa e le ya bofelo mo kgaisanong e e neng ya fenngwa ke Sri Lanka fa Bangladesh ba ba setse morago.

## Bona gape

* Moalo wa basadi ba Kenya ba ba tshamekang kirikete ya Twenty20 International.

## Metswedi


## External links

* Queentor Abel at ESPNcricinfo